**Қазақстан Республикасы Цифрлық даму, инновациялар және аэроғарыш өнеркәсібі министрлігінің**

**«Мемлекеттік радиожиілік қызметі» шаруашылық жүргізу құқығындағы республикалық мемлекеттік кәсіпорнының бос лауазымдарына орналасу туралы хабарландыру**

Қазақстан Республикасы Цифрлық даму, инновациялар және аэроғарыш өнеркәсібі министрлігінің «Мемлекеттік радиожиілік қызметі» шаруашылық жүргізу құқығындағы республикалық мемлекеттік кәсіпорны «Мемлекеттік радиожиілік қызметі» шаруашылық жүргізу құқығындағы республикалық мемлекеттік кәсіпорнының (бұдан әрі – Кәсіпорын) бос лауазымына орналасуға конкурс жариялайды.

**Кәсіпорынның байланыс деректері:** Қазақстан Республикасы, 010000, Астана қаласы, А.Иманов к-сі, 13-үй, 6-қабат, 612 А кабинеті.

**Конкурс 2 кезеңмен өткізіледі:** 1 кезең тест сұрақтарына жауап беру, 2 кезең әңгімелесуден өту. Шекті мәнді жинаған, атап айтқанда 60 % дұрыс жауап берген кандидат әңгімелесу кезеңіне жіберіледі.

**Конкурс 2025 жылғы 24 қаңтар (уақыты қосымша хабарланады)** Астана қаласы, А. Иманов к-сі, 13-үй, 6-қабат, 608-кабинет мекенжайы бойынша өткізіледі, анықтама телефондары: 8 (7172) 57 31 32, эл.пошта: **hr@rfs.gov.kz****.**

**Кәсіпорын қызметінің мақсаты** байланыс саласындағы мемлекеттік монополияға жататын қызметтерді жүзеге асыру.

**Конкурстың қатысушыларына қойылатын біліктілік талаптары**

|  |  |  |  |  |  |
| --- | --- | --- | --- | --- | --- |
| **№** | **Лауазымы**  | **Кәсіптік сипаттамаларға қойылатын талаптар** **(қызмет ерекшелігін көрсететін)** | **Білім бейініне қойылатын талаптар** | **Біліктілікке қойылатын****талаптар** | **Қосымша талаптардың болуы (қажет болғанда)**  |
|  | Радиожиілікті қамтамасыз ету департаментінің электромагниттік үйлесімділік қызметінің құрлық-жылжымалы қызметінің секторы инженері | Қазақстан Республикасының "Байланыс туралы", "Телерадио хабарларын тарату туралы" Заңдарын, байланыс, телерадио хабарларын тарату саласындағы нормативтік құқықтық актілерді білу.Қазақстан Республикасының Еңбек туралы заңнамасының негіздерін, еңбек қауіпсіздігі және еңбекті қорғау қағидаларын, өрт қауіпсіздігі талаптарын білу. "Ақпараттандыру туралы" Қазақстан Республикасының Заңын білу, "ақпараттық-коммуникациялық технологиялар және ақпараттық қауіпсіздікті қамтамасыз ету саласындағы бірыңғай талаптарды бекіту туралы" Қазақстан Республикасы Үкіметінің 2016 жылғы 20 желтоқсандағы № 832 қаулысы, ақпараттық қауіпсіздікті қамтамасыз ету саласындағы жалпы мәселелер. | Облыста білім беру: бизнес, басқару және құқық, техникалық, инженерлік-техникалық, тиісті бағыт бойынша | 1 санат: жоғары (немесе жоғары оқу орнынан кейінгі) білімі және жұмыс өтілі 3 жылдан кем емес немесе кәсіпорында 2 санатты инженер лауазымында 1 жылдан кем емес;2 санат: жоғары (немесе жоғары оқу орнынан кейінгі) білімі және жұмыс өтілі кемінде 2 жыл немесе кәсіпорында санаты жоқ инженер лауазымында кемінде 1 жыл;инженер: жоғары кәсіптік білім, жұмыс өтіліне талап қойылмай немесе орта техникалық және кәсіптік (орта арнаулы, орта кәсіптік) білім және кемінде 1 жыл жұмыс өтілі. |  |

Конкурсқа қатысу туралы өтініштерді беру мерзімі 2025 жылғы 16 қаңтардан бастап 22 қаңтарды қоса алған аралықта:

1. конкурсқа қатысу туралы өтініш (1-қосымша); ,
2. мемлекеттік немесе орыс тілдеріндегі түйіндеме (2-қосымша);
3. еңбек кітапшасының көшірмесі.

Конкурсқа қатысушылар сонымен қатар өзінің біліміне, жұмыс тәжірибесіне, кәсіби деңгейіне қатысты қосымша ақпарат (біліктілікті арттыру, ғылыми дәрежелер мен атақтар беру туралы құжаттардың көшірмелері, ғылыми жариялымдар, алдыңғы жұмыс орнының басшылығынан ұсынымдар және т.б.) бере алады.